**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 20 – 21 APRILIE 2018**

**HOTĂRÂREA NR. 03**

**privind aprobarea proiectului de buget al Uniunii Naționale a**

**Barourilor din România pe anul 2018**

 *Congresul Avocaților, întrunit la 20 - 21 aprilie 2018 în București, constituit în conformitate cu dispozițiile art. 62 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,*

 *Văzând dispozițiile art. 64 alin. (1) lit. h) din Legea nr. 51/1995 pentru organizarea și exercitarea profesiei de avocat, cu modificările și completările ulterioare,*

 *După analiza și dezbaterea proiectului de buget al U.N.B.R. astfel cum acesta a fost supus dezbaterii Corpului profesional al avocaților, începând cu data de 05 aprilie 2018,fiind comunicat prin e-mail tuturor barourilor și, prin grija acestora, membrilor Congresului, în forma prevăzută de art. 14 alin. (5) din Regulamentul de organizare și funcționare a U.N.B.R. și de desfășurare a ședințelor Consiliului U.N.B.R.,*

**HOTĂRĂŞTE:**

 **Art. 1.** – Se aprobă proiectul de buget al U.N.B.R. pe anul 2018, astfel cum acesta a fost supus dezbaterii și aprobării în Congresul avocaților.

 **Art. 2.** – Prezenta Hotărâre se va aduce la îndeplinire de Comisia Permanentă și Departamentele U.N.B.R. și se afișează pe pagina web a Uniunii Naționale a Barourilor din România ([www.unbr.ro](http://www.unbr.ro/)).

 **Art. 3.** – Hotărârea se comunică prin e-mail barourilor, care vor asigura publicitatea hotărârii pe raza fiecărui barou și Departamentului Economico – Financiar și Administrativ al U.N.B.R.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Gheorghe FLOREA**